Estudi que revela dades i tendències sobre la realitat socioeducativa dels infants i joves sords a Espanya a partir d'una mostra representativa de famílies amb fills menors d'edat i joves d'entre 18 i 26 anys associats a FIAPAS, mitjançant un qüestionari en línia.
Identifica un perfil comunicatiu òptim per al desenvolupament verbal i les habilitats auditives lligades a la llengua oral, que afavoreix la escolta, la parla i la lectoescriptura, essencials per a la formació escolar i superior.
Eina per a la implementació d'intervencions preventives del consum d'alcohol i altres drogues entre els joves als espais d'oci nocturn.
Descriu la metodologia, basada en un model d'igual a igual, mitjançant una xarxa coordinada d'agents de salut que són joves estudiants d'entre 18 i 25 anys amb coneixements en l'àmbit de la salut i l'atenció social.
Les seves funcions són atendre i informar in situ als joves, per tal de prevenir els riscos associats al consum de substàncies.
Document col·laboratiu que vol oferir recursos i recomanacions, mitjançant eines, bibliografia i webgrafia, que siguin d'interès per a les famílies per tal que puguin abordar les necessitats dels infants i adolescents.
Està classificat en diferents àrees o àmbits: rutines diàries, activitats físiques i joc, vincles afectius, educació, gestió emocional i altres (espai obert).
En aquest estudi, diferents autors i autores analitzen, a partir de les dades de l'Enquesta de participació i política 2017, la complexa relació de la joventut amb la política, la seva singularitat i diversitat, les desigualtats i els efectes en el marc de les profundes transformacions politicosocials actuals.
Montserrat Trueta, a l'epíleg d'aquest llibre que és un recull d'articles del seu fill que té la síndrome de Down, conclou: "Diuen que la persona que no ho ha tingut fàcil i que ha lluitat, esdevé una persona més forta i més sensible a les dificultats dels altres.
Aquest és el cas de l'Andy que, a través dels seus escrits, intenta transmetre esperança i sobretot alegria a les famílies i a les persones com ell".
Obra guanyadora de la beca Carnet Jove Connecta't al Còmic 2018.
Els germans protagonistes, la Nina i el Max, mantenen una relació complexa que es veurà afectada per l'adopció d'una gata.
La història, amb un toc d'humor, reflecteix la realitat de les relacions familiars i en especial, el vincle entre germans.
Estudi que se situa en diferents contextos socials per analitzar allò que l'autor anomena "pànics morals": les bandes dels mods i els rockers, els skinheads, els falsos refugiats, la violència juvenil, el vandalisme, etc. I descobreix com els poders polítics i els mitjans de comunicació influeixen en la seva vàlua i percepció a la societat.
Còmic guanyador de la beca Carnet Jove Connecta't al còmic 2017.
Narra la història de la Red i la Blue, dues joves que comencen a guanyar-se la vida com a heroïnes resolent missions no gaire estimulants i de poca recompensa.
Per fi se'ls presenta un gran desafiament i totes dues s'enrolen a la recerca d'aventures i reconeixement.
Vídeo sobre les competències professionals dels educadors i educadores socials en la intervenció amb joves en risc d'exclusió social per afavorir la seva integració i desenvolupament personal.
Mostra, com a exemple, la tasca de la institució OPCIÓN 3.
Consta de tres parts: el treball amb joves d'exclusió social, la figura de l'educador social i la intervenció social.
Document bilingüe que dona a conèixer com els adolescents i joves catalans s'apropen a la religió a través d'internet.
La nova realitat digital implica la necessitat d'analitzar què busquen sobre religió, entendre perquè cerquen aquesta informació i saber quina vinculació tenen amb les entitats religioses presents a la xarxa.
Obra que recull les aportacions d'experts en pedagogia i educació social que reflexionen sobre les característiques sociològiques, la situació socioeconòmica, l'oci i l'educació i l'ocupació del col·lectiu de joves en risc i en dificultat social.
Analitza també el panorama d'investigació i intervenció socioeducativa i sobre l'aplicació de bones pràctiques en la intervenció.
Gabrielle és una jove amb Síndrome de Williams que s'enamora de Martin, un company del cor on canta i que també té una discapacitat.
Per tirar endavant la relació, Gabrielle haurà de lluitar per la seva independència i llibertat sexual.
La història d'amor posa de rellevància el dret d'autonomia i sexualitat de les persones amb discapacitat intel·lectual i els prejudicis socials als quals s'enfronten.
Còmic d'aventures amb un rerefons històric i en clau d'humor guanyador de la Beca Carnet Jove Connecta't al Còmic 2016, concedida per l'Agència Catalana de la Joventut.
Ambientat uns anys després del descobriment d'Amèrica, l'ancià Cristòfol Colom s'embarca en l'últim gran viatge de la seva vida per trobar la Font de l'eterna joventut.
Informe sobre la situació de la joventut en el mercat de treball a Euskadi l'any 2015, a partir dels resultats d'una enquesta feta a quasi 2000 joves d'entre 16 i 34 anys.
Aporta moltes dades que descriuen la realitat dels joves: els que es troben ocupats, els que busquen feina i les condicions laborals dels que treballen.
Estat de la qüestió sobre joves i TIC, a partir d'una visió inclusiva, que dona a conèixer la relació dels joves i adolescents amb les noves tecnologies i l'ús i el consum què en fan.
Conté un seguit de recomanacions per orientar les intervencions públiques i els professionals que duen a terme actuacions en l'àmbit de la joventut.
Publicació que analitza l'experiència professional dels joves catalans a l'estranger: competències adquirides, dificultats i facilitats del retorn a Catalunya i valoració per part de les empreses catalanes.
Proposa orientacions per facilitar la marxa i el retorn.
Aquest treball planteja una aproximació teòrica als condicionants i els efectes de les noves formes de marginalitat sobre els joves de Salt (el Gironès).
Manual que proporciona informació sobre tres qüestions imprescindibles que has de saber sobre l'ús del diner: com t'afecta a tu, com afecta els altres i a la societat i com afecta el planeta i la seva protecció.
Document per compensar i dialogar a qualsevol edat.
Guia d'activitats que té com a objectiu principal promoure una sexualitat saludable i positiva entre els i les joves de secundària i que també inclou informació sobre els possibles riscos associats.
Manual que descriu com són i actuen els adolescents en relació al seu cos, les maneres de vestir-lo i ornamentar-lo i la seva sexualitat.
També es tracten alguns riscos com ara els trastorns del comportament alimentari i els embarassos no desitjats o senzillament el fet de sentir-se infeliços.
El llibre està dirigit tant a professionals com a persones que convisquin amb adolescents.
Estudi promogut per l'Àrea de Suport als Joves Tutelats i Extutelats de la DGAIA (ASJTET) i la Federació d'Entitats amb Projectes i Pisos Assistits i elaborat per l'Institut de Recerca sobre Qualitat de Vida de la Universitat de Girona.
Text en català, castellà i anglès.
Document que presenta diverses dades sobre els joves a la Unió Europea: evolució geogràfica, relacions familiars, educació, condicions socials i integració tecnològica.
Publicació que té com a objectiu identificar situacions de violència masclista, definir el paper dels serveis que detecten aquestes situacions, criteris d'articulació entre els serveis que detecten els casos, recomanacions adreçades a les institucions públiques, etc.
Jove que vol afrontar els seus sentiments, emocions i persones que la mantenen lligada al passat.
Durant la seva lluita anirà aprenent a controlar les seves pors i es convertirà en una dona adulta responsable dels seus actes.